kardosdrur/scandi-wiki huggingface dataset:
Claus From

Claus Jørgen From (født 26. juni 1945 i Odense) er en tidligere dansk håndboldspiller, som deltog i sommer-OL i 1972 og sommer-OL i 1976. Han spillede håndbold for klubben IF Stjernen. Desuden spillede han 23 kampe på B1909's divisionshold i fodbold og den daværende landsholds målmand skrev til Claus From, at han burde at komme på Danmarks A landshold.

I 1972 var han med på Danmarks håndboldlandshold som endte på en trettendeplads under sommer-OL. Han spillede i fire kampe og scorede seks mål. Fire år senere kom han på en ottendeplads med det danske håndboldlandshold under sommer-OL. Han spillede i alle seks kampe og scorede seks mål. I sin sportskarriere spillede From i alt 66 kampe på håndboldlandsholdet.

Claus From har efter endt aktiv karriere blandt andet været en del af DBU's træneruddannelse, især under målmandstræneruddannelsen.

Claus From har tit været i avisen for hans stærke karriere

Kilder 

Håndboldspillere fra Danmark
Fodboldspillere fra B1909
Olympiske håndboldspillere fra Danmark
Personer fra Odense
Håndboldspillere ved sommer-OL 1972
Deltagere for Danmark ved sommer-OL 1972
Håndboldspillere ved sommer-OL 1976
Deltagere for Danmark ved sommer-OL 1976
George Mraz

George Mraz (født Jirí Mráz) (9. september 1943 i Písek - død 16. september 2021 i Prag, Tjekkiet) var en tjekkisk kontrabassist.

Mraz var en af de dygtigste bassister i jazzen. Hans meget rene og artikulerede spil med den fyldige tone mindede om Niels Henning Ørsted Pedersens.

Mraz har spillet med Oscar Peterson, Elvin Jones, Stan Getz, Chet Baker, Hank Jones, Tommy Flanagan, Paul Motian og mange flere.

Han spillede også med bue på bassen og var klassisk skolet. 
Mraz har medvirket på en lang række udgivelser.

Referencer

Kilder 
 Samtale Med George Mraz
 På Allmusic

Bassister fra Tjekkiet
Ira Coleman

Ira Coleman (29 april 1956 i Stockholm) er en amerikansk bassist.

Coleman har spillet med Tony Williams, Sting, Herbie Hancock, Wayne Shorter, Branford Marsalis, Billy Cobham, Jackie McLean og mange flere.

Han spiller både kontrabas og elbas. Han har lavet plader i eget navn.

Diskografi 
 1985: Keys to the City – Mulgrew Miller
 1990: Evidence – Vincent Herring
 1991: Dawnbird – Vincent Herring
 1992: Live at the Blue Note – Franco Ambrosetti
 1993: Folklore: Live at the Village Vanguard – Vincent Herring
 1993: Secret Love - Vincent Herring
 1993: Tokyo Live - Tony Williams
 1994: New York Romance - Barney Wilen
 1994: In from the Cold – Jonny King
 1994: Power Talk – Joanne Brackeen
 1996: Below the Bassline – Ernest Ranglin, with Idris Muhammad, Gary Mayone, Monty Alexander
 1997: Rencontre – Georges Arvanitas
 1998: Gershwin's World – Herbie Hancock
 1998: Black Inside – Antonio Faraò, Jeff "Tain" Watts (ENJA Records)
 1998: Mirrors – Joe Chambers
 2000: Tunga – Mamadou Diabate
 2002: This Is New – Dee Dee Bridgewater
 2002: Sings All Love - Grady Tate
 2002: Soul on Jazz – Philip Bailey
 2003: The Creator Has a Master Plan – Pharoah Sanders
 2005: J'ai Deux Amours – Dee Dee Bridgewater
 2013: Evan – Antonio Faraò
 2016: Landscapes - Joe Chambers

Eksterne henvisninger 

 
 Om Ira Coleman

Bassister fra USA
Musikere fra USA
Rumæniens grundlov

Rumæniens grundlov (rumænsk: Constituția României) er den grundlæggende lovgivning, som sætter regler om strukturen i den rumænske regering, samt rettigheder og pligter for landet borgere og gennemførelse af love.

Den nuværende grundlov stammer fra 1991 og blev sidst ændret efter en national folkeafstemning den 18.-19. oktober 2003. Ændringerne trådte i kraft den 29. oktober 2003.

Tidligere Rumænske Grundlove 
 1866
 1923
 1938
 1948
 1952
 1965

Reference 
Grundlove
Rumæniens politik
Byer i Moldova

Denne liste over byer i Moldova giver en oversigt over udviklingen i indbyggertallene for større byer i det sydøsteuropæiske land Moldova. 

Den med afstand største agglomeration i Moldova er Chişinău med et indbyggertal på 731.941 (per 1. januar 2005). Dermed koncentrerer der sig 20 procent af befolkningen i landet i hovedstadsregionen.

I tabellen er alle byer med over 10.000 indbyggere anført, resultaterne fra folketællingerne (FT) fra 15. januar 1959, 15. januar 1970, 17. januar 1979, 12. januar 1989 og 10. maj 2004 såvel som den overordnede forvaltningsenhed byen tilhører (rajon). Gagauzien udgør en autonom republik, byerne Chişinău, Bălţi, Tighina og Tiraspol er selvstændige og tilhører ikke nogen rajon. Indbyggertallene baseres på selve byerne og ikke på forstæder eller kommuner.
  
(FT = Folketælling)

Kilde: Departamentul Statistică și Sociologie al Republicii Moldova

Weblinks 
 Department of Statistics and Sociology
 World Gazetteer – indbyggertal for byerne i Moldova
 City Population – indbyggertal for byerne i Moldova

 
Moldova
Gagausien

Gagausien (gagausisk: Gagauziya eller Gagauz Yeri; ; , ), formelt kendt som den Autonome Territoriale Enhed Găgăuzia (Gagauz Yeri) (gagausisk: Avtonom Territorial Bölümlüü Gagauz Yeri, , , ), er en autonom region i Moldova. Dets navn kommer fra ordet "Gagauz", hvilket mest sandsynligt kommer fra navnet Gok-oguz brugt til at beskrive de overvejende ortodokse kristne efterkommere af den tyrkiske Oghuz-stamme.

Moldova
Gymnastik under de olympiske mellemlege 1906

Gymnastik var en af sportsgrenene, der blev konkurreret i under de olympiske mellemlege 1906. Der blev konkurreret i fire øvelser, og kun mænd deltog. Konkurrencen blev afholdt udendørs, på Panathinaiko Stadion, i perioden 22. til 26. april 1906. 

Til sammen var der 104 deltagere fra 9 nationer der deltog.

5-kamp individuelt

25. og 26. april 1906: 37 gymnaster deltog. 100 point var maksimum, ved at der blev givet maksimum 20 point pr øvelse. Der blev konkurreret i reck, barre, spring over hest og ringe, samt en højde- og længdekonkurrence i spring over hest. Ifølge reglerne skulle alle udøvere med 90-100 point regnes som vindere, og alle med 80-90 point på andenpladsen. Der blev derfor egentlig 14 udøvere på førstepladsen i konkurrencen.

6-kamp individuelt

100 point var maksimum, ved at der blev givet maksimum 20 point pr øvelse. I denne øvelse lagde de pointsummen fra 5-kampen sammen med pointsummen i bensving. Ifølge reglerne skulle alle udøvere med 110-120 point regnes som vindere, og alle med 100-110 point på andenpladsen. Der blev derfor egentlig 9 udøvere på førstepladsen i konkurrencen.

Holdkonkurrence 

22. og 23. april: 20 point var maksimum, og ni hold deltog. Hvert hold kunne have 8-20 deltagere. Ifølge reglene skulle alle udøvere med 18-20 point regnes som vindere, og alle med 16-18 point på andenpladsen. Derfor vandt egentlig både Norge og Danmark førsteplads i konkurrencen.

Tovklatring

26. april: Der blev konkurreret i hurtigst at klatre op ad et 10 meter langt tov. Erődi og Kozanitas fik samme tid, men Erődi blev dømt foran, fordi Kozanitas havde berørt stolpen som tovet hang fra.

Eksterne henvisninger
Sports Reference LLC 

Sportsgrene under de olympiske mellemlege 1906
Gymnastik under sommer-OL
Jørgen Gluver

Jørgen Gluver (født 15. juni 1960 i København) er en tidligere dansk håndboldspiller som deltog i Sommer-OL 1984.

Han spillede håndbold for HIK Håndbold. I 1984 var han med på Danmarks håndboldlandshold som endte på en fjerdeplads under Sommer-OL. Han spillede i alle seks kampe og scorede ni mål.

Eksterne henvisninger 
 http://www.sports-reference.com/olympics/athletes/gl/jorgen-gluver-1.html 

Håndboldspillere fra Danmark
Olympiske håndboldspillere fra Danmark
Håndboldspillere ved sommer-OL 1984
Deltagere for Danmark ved sommer-OL 1984
Personer fra København
Dinoflagellater

Dinoflagellater, også kaldt furealger eller panserflagellater, udgør et stort alge-underrige omfattende ca. 4500 arter fordelt på 550 slægter. Dinoflagellater kaldes også for furealger, da et af deres kendetegn er den særlige længde-fure og tvær-fure, som har hver sin hale eller pisk (flagellum betyder 'pisk' på latin).

Dinoflagellater er små vandlevende encellede organismer, typisk mindre end man kan se med det blotte øje, men enkelte kan blive over 1 mm store. Omtrent halvdelen af de nulevende arter indeholder chloroplastre og lever af fotosyntese. De er vidt udbredte og de fleste rækker er havlevende plankton, men de forekommer også almindeligt i ferskvand.

Nogle dinoflagellater, blandt andet slægten Noctiluca, kan danne morild.

En del arter danner diverse toksiner. Slægterne Alexandrium, Gonyaulax og Dinophysis, danner f.eks. giftstoffer, som kan ophobes i muslinger og derved forårsage skaldyrsforgiftning. Alexandrium tamarense er den giftigste art vi kan støde på i Danmark og den kan med koncentrationer på kun få hundrede celler per liter havvand gøre muslinger så giftige, at de bliver livsfarlige at spise for mennesker. Giften er en stærk lammende nervegift kaldtet PSP. Der er dog ikke registreret nogen PSP forgiftninger i Danmark til dato.

Fossile Dinorhyceae (en klasse af dinoflagellater) er hyppigt anvendt indenfor geologien og palæontologien, til at bestemme alder og fysiske forhold i forhistorisk tid.

Se også 
 Algeopblomstring

Kilder 
 Gyldendals åbne encyclopædi  (artikler: 'dinoflagellater')
 Giftige alger og algeopblomstringer  nr. 27 (1999); DMU
 Algegifte i havdyr  Fødevarestyrelsen (17.07.13)

Eksterne henvisninger 
 Alger i Danske Havområder (Dinoflagellater)  DMU

 
Giftige Alger
William Goate

William Goate (12. januar 1836 i Fritton – 24. oktober 1901 i Southsea) var en engelsk modtager af Victoriakorset, den højeste og meget velanskrevet pris for tapperhed, der kan tildeles til de britiske og Commonwealth soldater.

Goate var 22 år gammel spydkorporal i britiske hær i løbet af det Sepoy-oprøret. Den 6. marts 1858 i Lucknow, i overværelse af en mængde af fjenden, gemte han major Smyth. For sin tapperhed, blev han tildelt Victoriakorset. Han senere også opnået rang af korporal.

Goate blev begravet i Highland Road Kirkegård (jordlod E, rad 5, grav 20). Et mindesmærke blev rejst i oktober 2003. Goates Victoriakorset er i dag udstillet i Derby Museum and Art Gallery.

Referencer 

Personer fra England
Homologi (biologi)

Homologi mellem to anatomiske strukturer angiver at de i udviklingsmæssig sammenhæng er beslægtede, dvs. nedstammer fra en fælles struktur. I molekylærbiologien tales om sekvens-homologi af DNA, RNA og proteiner, hvor molekyler også i udviklingsmæssig sammenhæng er beslægtede.
Homologi står i modsætning til analogi, der betegner at to strukturer har den samme funktion, men ikke den samme udviklingsmæssige oprindelse.

Et eksempel på homologe strukturer er vinger hos fugle og arme hos mennesker. Både arme og vinger kan føres tilbage til en fælles stamform med forben, der hos fugle blev til vinger og hos aber til arme.

Et eksempel på analoge strukturer er vingerne hos insekter og vingerne hos fugle. Begge har samme funktion, men fugle og insekter har ikke en fælles stamform med vinger. Vingerne hos de to grupper er udviklet uafhængigt af hinanden, såkaldt konvergent evolution.

Evolutionsteori
Lampertheim

Lampertheim er en kommune i Kreis Bergstraße med 31337 indbyggere.

Kommunalvalg 2011

Geografi

Klima

Partnerbyer 
Heppenheim er partnerby til
 Dieulouard, Frankrig siden 1981
 Adria, Italien
 Maldegem, Belgien
 Kanton Ermont, Frankrig
 Świdnica, Polen
 Wierden, Holland
Sikarier

Sikariere (latin,  flertalsformen af Sicarius 'dolk-mænd' eller senere kontrakt-dræber) er et anvendt udtryk, i årtierne umiddelbart før Jerusalems ødelæggelse i 70 e.Kr., (sandsynligvis) til et ekstremistisk udbrydergruppe  fra de jødiske zeloter, der forsøgte at uddrive Romerne og deres partisaner fra Judæa ved hjælp af skjulte dolke (sicae).

Eksterne kilder og henvisninger
 Nachman Ben-Yehuda: «The Masada Myth: Scholar presents evidence that the heroes of the Jewish Great Revolt were not heroes at all», The Bible and Interpretation
Jødisk historie
Kriminelle organisationer
Awdal

Awdal er en officiel territorial enhed i det nordvestlige Somalia, hvor hovedbyen er Boorama. Awdal grænser op til Etiopien, Djibouti og den somaliske territoriale enhed Woqooyi Galbeed samt Adenbugten.

Somalias geografi
Bakool

Bakool er en officiel territorial enhed i det centrale Somalia, hvor hovedbyen er Xuddur. Bakool grænser op til Etiopien og de somaliske territoriale enheder Hiiraan, Baay og Geedo.

Somalias geografi
Banaadir

Banaadir er en officiel territorial enhed i det sydlige Somalia, hvor hovedbyen er Mogadishu. Banaadir grænser op til de somaliske territoriale enheder Shabeellaha Hoose og Shabeellaha Dhexe.

Somalias geografi
Bari (Somalia)

Bari er en officiel territorial enhed i det nordlige Somalia, hvor hovedbyen er Boosaaso. Bari grænser op til de somaliske territoriale enheder Sanaag og Sool samt Adenbugten og Det Indiske Ocean.

Somalias geografi
Baay

Baay er en officiel territorial enhed i det sydlige Somalia, hvor hovedbyen er Baydhabo. Baay grænser op til de somaliske territoriale enheder Bakool, Shabeellaha Hoose, Shabeellaha Dhexe, Jubbada Dhexe samt Geedo.

Somalias geografi
Galguduud

Galguduud er en officiel territorial enhed i det centrale Somalia, hvor hovedbyen er Dhuusamareeb. Galguduud grænser op til Etiopien og de somaliske territoriale enheder Mudug, Hiiraan og Shabeellaha Dhexe samt Det Indiske Ocean.

Somalias geografi
Aadum PullingArena

Aadum PullingArena er en arena der ligger på Rosendalvej i Ådum, mellem Tarm og Hoven.

Areanen har flere gange afholdt traktortræk i Danmark.
Der køres flere gange om året, 2011 var de for første gang en afdeling af DTP-mesterskaberne.

Eksterne henvisninger 
• www.Aadum-PullingArena.dk 

 
Idrætsanlæg i Danmark
Bygninger, konstruktioner og anlæg i Ringkøbing-Skjern Kommune
Iver Grunnet

Iver Grunnet (født 9. marts 1952 i Tiset) er en tidligere dansk håndboldspiller, som blandt andet deltog i sommer-OL 1980.

Han spillede i en årrække håndbold for klubben Holte IF og var blandt andet med til at vinde DM-bronze i sæsonen 1979-1980. Han var efter sin aktive karriere i en periode formand for Slagelse DFH.

Han var mellem 1976 og 1980 en del af Danmarks håndboldlandshold, hvor han spillede 52 kampe og scorede 58 mål. Han var med til OL 1980 på holdet, der endte på niendepladsen. Grunnet spillede i tre kampe og scorede tre mål.

Iver Grunnet arbejdede i omkring 36 år på Slagelse Gymnasium, heraf de sidste 17 som rektor. Han stoppede på denne post i 2017.

Referencer

Eksterne henvisninger 

Håndboldspillere fra Danmark
Olympiske håndboldspillere fra Danmark
Håndboldspillere ved sommer-OL 1980
Deltagere for Danmark ved sommer-OL 1980
Salah (flertydig)

Salah har flere betydninger:

 Salah – den formelle bøn i Islam
 Salah (bibelsk figur) – en forfader til israelitterne
 Salah (danser) – fransk hip-hop danser
 Salah (navn) – er et arabisk fornavn- og efternavn
Wassermann radar

Wassermann var en langtrækkende tysk luftvarslingsradar, produceret af GEMA. Den blev anvendt under 2. Verdenskrig, blandt andet i Blåvandshuk. Den fandtes i syv versioner, hvor de vigtigste var Wassermann-S (schwer),  og Wassermann-L (leicht). Radaren var beregnet til tidlig opdagelse af mål, dvs. den havde en lang rækkevidde, men havde til gengæld lidt dårligere nøjagtighed (sammenlignet med f.eks. Würzburg radar).

Udvikling

Radarens mest karakteristiske del var et højt, drejeligt metaltårn, der bar antennen. Den var en videreudvikling af Freya, hvor man forbedrede antennen væsentligt for at få større rækkevidde og pejlenøjagtighed, men kun lavede mindre ændringer af de elektroniske kredsløb. Wassermann blev udviklet af firmaet GEMA fra 1942 under ledelse af  Theodor Schultes.
 FuMG.41 Wassermann L („leicht“) var en sammenkobling af fire Freya-antenner over hinanden på en 40 meter høj, drejelig gittermast.
 En videreudvikling var FuMG.42 Wassermann S („schwer“). Her var 8 Freya-antenner koblet sammen, to og to ved siden af hinanden og fire over hinanden, monteret på en 60 meter høj rørmast. Wasserman S fandtes 3 steder i Danmark. I Skagen (Schakal), ved Ringkøbing (Ringelnatter) og i Nørre Vorupør (men hørte under Habicht i Hjardemål).

Sammensætningen af antennerne resulterede i en mere samlet (smallere) stråle, der gav bedre nøjagtighed med samme effekt.

Tekniske data
 Søgeområde, mekanisk rotation over 360°
 Frekvens: 120-250 MHz MHz
 PRF: 500 MHz
 Pulslængde: 2-3 µs
 Teoretisk rækkevidde: 300 km
 Sendeeffekt: 100 kW
 Typisk rækkevidde 80–200 km, afhængigt af målets flyvehøjde
Flyvehøjde  rækkevidde
50 m   35 km
6.000 m  190 km
 Afstandsdiskrimination: 300-450 m
• Højdebestemmelse mulig 
 Opdagelse af højtflyvende mål sandsynligvis mulig op til 12.000 m
 Vægt: 30–60 t
 Mastehøjde: 37–57 m
 Mastebredde 6–12,40 m
 Identification Friend or Foe mulig med Erstling

Kilder og henvisninger

Eksterne henvisninger
 http://www.radarworld.org./germany.html

Radarer fra 2. verdenskrig
Danmark under 2. verdenskrig
Tysklands militær
Würzburg radar

Würzburg radar var en nazitysk jordbaseret radar, der blev brugt mod fly under 2. verdenskrig. Würtzburgsystemet benyttede en frekvens på 560 MHz og en PRF (Pulse repetition frequency) på 1875 Hz. Den første version blev indført i 1941. Den nyeste version blev benævnt Würzburg Riese og havde en rækkevidde på op til 70 km. Effekten var ca 8 kW. Typisk arbejdede radarerne sammen to og to, så den ene fulgte et målet, mens den anden ledte et (nat-)jagerfly frem mod målet. Radarens karakteristiske sekskantede fundament findes endnu mange steder i Danmark, blandt andet ved Blåvands Huk nær Blåvand Fyr.

Versioner 
Der fandtes i alt 6 versioner af Würtzburg-systemet:
 Würtzburg A
 Manuelt styret ved hjælp af et oscilloskop. 5.000 bygget.
 Würtzburg B
 Udstyret med infrarød søger, blev ikke masseproduceret.
 Würtzburg C
 Benytter to forskellige radarstråler (lobe switching) for øget nøjagtighed.
 Würtzburg D
 Benytter strålerotation (konisk rotation) hvilket øgede nøjagtigheden yderligere.
 Würzburg-Riese
 Udstyret med en større antenne og kraftigere transmitter. 1.500 produceret.
 Würzburg-Riese Gigant
 Udstyret med en 160 kW transmitter. Aldrig produceret.

I Danmark 
Da dansk militær skulle på benene igen efter anden verdenskrig, indkøbtes et antal radarer fra Marconi i England. For at finde de bedst egnede positioner til radarstationerne, flikkede man en mobil radar sammen af transceiveren fra en maritim Marconi-radar og antennen fra en Würzburg Riese radar. Radaren benytter en parabolantenne med en smal udstrålingsvinkel både horisontalt og vertikalt. For at opnå en bred vertikal udstråling, skar man den øverste og nederste sektion af antennen, så det ønskede udstrålingsdiagram opnåedes. Denne mobile radarenhed kaldtes ASTA.

Kilder 

Radarer fra 2. verdenskrig
Würzburg
Bygninger, konstruktioner og anlæg i Tyskland
Davide Appollonio

Davide Appollonio (født 2. juni 1989 i Vitolini) er en professionel italiensk landevejscykelrytter. Han cykler for den britiske hold Team Sky. Han har cyklet for Team Sky siden starten af 2011. I 2010 kørte han for Cervélo TestTeam. Som cykelrytter er hans styrke sprint.

Eksterne henvisninger 

Mandlige cykelryttere fra Italien
Jack Bobridge

Jack Bobridge (født 13. juli 1989 i Adelaide) er en australsk tidligere cykelrytter. I 2009 blev han U/23-verdensmester i enkeltstart og kørte som professionel fra 2010 til 2016. Han kørte blandt andet for  og . Han fik sine bedste resultater på bane, hvor han vandt flere verdensmesterskaber, men han kørte også landevejsløb.

2. februar 2011 satte han ny verdensrekord i 4000 m individuel forfølgelse på bane med 4:11,114 efter at Chris Boardman havde haft rekorden i 15 år.

Meritter

OL 
Jack Bobridge deltog i tre olympiske lege, alle gange i holdforfølgelsesløb på det australske hold. Første gang var ved OL 2008 i Beijing, hvor australierne indledte med at blive nummer tre i kvalifikationsrunden, men tabte kampen om bronzemedaljerne til New Zealand.

Ved OL 2012 i London opnåede australierne, der stillede med Glenn O'Shea, Rohan Dennis og Michael Hepburn samt Bobridge, næstbedste tid i kvalifikationen og vandt derpå deres førsterundematch mod New Zealand i en tid, der var god nok til at sende dem i finale mod Storbritannien. Briterne havde forbedret verdensrekorden i kvalifikationsrunden, og da de gentog dette i finalen, måtte australierne nøjes med sølvmedaljerne.

OL 2016 i Rio de Janeiro blev Bobridges sidste, og det australske hold, der ud over Bobridge bestod af Alex Edmondson, Michael Hepburn, Callum Scotson og Sam Welsford, kørte i tredjebedste tid i kvalifikationsrunden. Første runde mod Danmark blev noget af en gyser, idet de to hold skiftedes til at have føringen næsten hele vejen, inden australierne vandt med 0,113 sekund og kom i finalen. Her mødte de endnu engang briterne, der havde sat verdensrekord i deres førsterundeheat, og i finalen skar de endnu lidt af rekorden, så australierne måtte igen tage til takke med sølvmedaljerne.

Øvrige resultater 

2006
 Verdensmester i holdforfølgelse for junior
2007 
 Verdensmester i holdforfølgelse for junior
 Australsk mester i holdforfølgelse 
 Australsk mester i madison
2009
 Verdensmester i enkeltstart – U23
 Australsk mester i individuel forfølgelse
 Australsk mester i enkeltstart – U23
 Australsk mester på landevej – U23
2010
 Australsk mester i individuel forfølgelse
 Verdensmester i holdforfølgelse 
 Etapesejr i Eneco Tour
2011
 Australsk mester på landevej
 Verdensmester i holdforfølgelse 
 Verdensmester i individuel forfølgelse

Referencer

Eksterne henvisninger 

 Hjemmeside 

Mandlige cykelryttere fra Australien
Personer fra Adelaide
Cykelryttere ved sommer-OL 2008
Cykelryttere ved sommer-OL 2012
Cykelryttere ved sommer-OL 2016
Deltagere for Australien ved sommer-OL 2008
Deltagere for Australien ved sommer-OL 2012
Deltagere for Australien ved sommer-OL 2016
Olympiske sølvmedaljevindere fra Australien
Medaljevindere ved sommer-OL 2016
Cameron Meyer

Cameron Meyer (født 11. januar 1988 i Viveash) er en australsk tidligere cykelrytter, der senest kørte for . Han stoppede karrieren i september 2022.

Meyer blev juniorverdensmester i banecykling i 2006 i individuel forfølgelse, holdforfølgelse og madison. I 2008 fik han bronze i U23-klassen i enkeltstart under VM, og opnåede en fjerdeplads i pointløbet under OL i Beijing. I 2009 blev han verdensmester i banecykling, i pointløbet. Året efter vandt han også pointløbet og blev verdensmester i holdforfølgelse og madison. I sæsonen 2009 blev han professionel for Garmin-Slipstream.

Meritter – landevejscykling 
2007
Etapesejr Tour of Gippsland
To etapesejre og samlet Tour of Tasmania
2008
Samlet Tour of Japan 
2010
Australsk mester i enkeltstart
2011
Australsk mester i enkeltstart
Samlet og etapesejr Tour Down Under

Eksterne henvisninger 

 

Mandlige cykelryttere fra Australien